
VIEŠŲJŲ PIRKIMŲ TARNYBA
VERTINIMO IŠVADA


	Lietuvos nacionaliniam radijui ir televizijai
El. p.  lrt@lrt.lt

	
Į 
	2026-10-
2026-07-27
2026-08-14
2026-09-14
	Nr. 4S-          (7.4Mr)
Nr. SR-545
Nr. 1-2475
Nr. SR-664



Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas) 95 straipsnio 1 dalies 2 punktu ir Pirkimų ir koncesijų priežiūros vykdymo tvarkos aprašu, patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:1], atliko Lietuvos nacionalinio radijo ir televizijos (toliau – Perkančioji organizacija) nuo 2026 m. sausio 1 d. iki 2026 m. rugpjūčio 12 d. vykdytų viešųjų pirkimų sisteminį dalinį vertinimą. [1:  Suvestinė redakcija nuo 2026 m. liepos 1 d.] 


[bookmark: _Hlk157711040][bookmark: _Hlk187078099]I dalis. Bendra informacija

	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką / pasiūlymą) data / sutarties pavadinimas, data, numeris
	1) „Elektroniniai, elektromechaniniai ir elektrotechniniai reikmenys (1 U 10" skydas plokštėms)“ (toliau – Pirkimas Nr. 1) /„Elektroniniai, elektromechaniniai ir elektrotechniniai reikmenys“, žodinė sutartis sudaryta 2026 m. vasario 17 d. Nr. TVC2602012 (toliau – Sutartis Nr. 1);
2) „TV technikos remonto paslaugos (KTS-1 Garso pulto Calrec Kontrolės plokštės remontas)“ (toliau – Pirkimas Nr. 2) / „Televizijos įrangos remonto ir priežiūros paslaugos“, žodinė sutartis sudaryta 2026 m. vasario 6 d. Nr. TVC2602006 (toliau – Sutartis Nr. 2);
3) „TV technikos remonto paslaugos (Lawo MC56 panelės faderių remontas)“ (toliau – Pirkimas Nr. 3) / „Televizijos įrangos remonto ir priežiūros paslaugos“, žodinė sutartis sudaryta 2026 m. sausio 20 d. Nr. TVC2601014 (toliau – Sutartis Nr. 3);
4) „TV įrangos atsarginės dalys (LEMO SMPTE 304/311 optikos valikliai)“ (toliau – Pirkimas Nr. 4) / „Garso ir vaizdo aparatūros dalys“, žodinė sutartis sudaryta 2026 m. sausio 13 d. Nr. TVC2601006 (toliau – Sutartis Nr. 4);
5) „Radijo automatinio grojaraščių sudarymo programinės įrangos nuoma ir palaikymas“, (2026 m. vasario 3 d. skelbtas Centrinėje viešųjų pirkimų informacinėje sistemoje (toliau – CVP IS), Nr. 6405777 (toliau – Pirkimas Nr. 5) /„Radijo automatinio grojaraščių sudarymo programinės įrangos nuoma ir palaikymas“, rašytinė sutartis sudaryta 2026 m. kovo 9 d. Nr. 18F-271/2026 (toliau – Sutartis Nr. 5);
6) „Vaizdo perdavimo sistema su aksesuarais (Vaizdo perdavimo sistema su aksesuarais Teradek)“ (toliau – Pirkimas Nr. 6) / „Vaizdo siųstuvai“, žodinė sutartis sudaryta 2026 m. kovo 9 d. Nr. TVC2603009 (toliau – Sutartis Nr. 6);
7) Lagaminai, krepšiai (lagaminas Teradek įrangai) (toliau – Pirkimas Nr. 7) / „Lagaminai, pakinktai, maišai ir krepšiai“, žodinė sutartis sudaryta 2026 m. kovo 19 d. Nr. TVC2603010 (toliau – Sutartis Nr. 7);
8) „TV technikos remonto paslaugos (Sachtler stovų ir galvos remontas)“ (toliau – Pirkimas Nr. 8) / „Televizijos įrangos remonto ir priežiūros paslaugos“, žodinė sutartis sudaryta 2026 m. kovo 18 d. Nr. TVC2603008 (toliau – Sutartis Nr. 8);
9) „Prisegami mikrofonai“ (toliau – Pirkimas Nr. 9) / „Mikrofonai“, žodinė sutartis sudaryta 2026 m. kovo 25 d. Nr. TVC2603015 (toliau – Sutartis Nr. 9);
10) „Vaizdo perdavimo koderis-dekoderis“ (toliau – Pirkimas Nr. 10) / „Vaizdo perdavimo koderis-dekoderis“, rašytinė sutartis sudaryta 2026 m. balandžio 1 d. Nr. 18F-366/2026 (toliau – Sutartis Nr. 10);
11) „Zoom One pro licencijų palaikymas 12 mėn.“ (toliau – Pirkimas Nr. 11) / „Komunikacijų programinės įrangos paketai“, žodinė sutartis sudaryta 2026 m. kovo 24 d. Nr. TVC2603014 (toliau – Sutartis Nr. 11);
12) „TV krano ir transportavimo dėžės, tašės“ (toliau – Pirkimas Nr. 12) / „Dėžės“, žodinė sutartis sudaryta 2026 m. balandžio 7 d. Nr. TVC2604001 (toliau – Sutartis Nr. 12);
13) „Nuimamas jutiklinis skydelis 4,3" (Quantum2 ST DUO kodekui)“ (toliau – Pirkimas Nr. 13) / „Televizijos ir garso bei vaizdo aparatūra“, žodinė sutartis sudaryta 2026 m. balandžio 21 d. Nr. TVC2604017 (toliau – Sutartis Nr. 13);
14) „Schoeps mikrofonų komplektas“ (toliau – Pirkimas Nr. 14) / „Mikrofonai“, žodinė sutartis sudaryta 2026 m. balandžio 20 d. Nr. TVC2604013 (toliau – Sutartis Nr. 14);
15) „Transporto priemonių remonto paslaugos“ (toliau – Pirkimas Nr. 15) / „Transporto priemonių ir su jomis susijusių įrenginių remonto, priežiūros ir kitos paslaugos“, žodinė sutartis sudaryta 2026 m. balandžio 24 d. Nr. TVC2604022 (toliau – Sutartis Nr. 15);
16) „Studijų ir KTS kabelių atnaujinimas“ (toliau – Pirkimas Nr. 16) / „Telekomunikacijų kabeliai ir įranga“, žodinė sutartis sudaryta 2026 m. balandžio 28 d. Nr. TVC2604023 (toliau – Sutartis Nr. 16);
17) „Smulki įranga pagal poreikį (smulkūs signalo stebėjimo monitoriai - BMD Smartview“ (toliau – Pirkimas Nr. 17) / „Radijo ir televizijos programų kūrimo įranga“, žodinė sutartis sudaryta 2026 m. balandžio 17 d. Nr. TVC2604011 (toliau – Sutartis Nr. 17);
18) „KTS-X Kvadratorius (rankinis komutatorius)“ (toliau – Pirkimas Nr. 18) / „Vaizdo aparatūra“, žodinė sutartis sudaryta 2026 m. balandžio 21 d. Nr. TVC2604018 (toliau – Sutartis Nr. 18);
19) „Garso kontrolės įrenginiai“ (toliau – Pirkimas Nr. 19) / „Garso kontrolės įrenginiai“, rašytinė sutartis sudaryta 2026 m. gegužės 19 d.
Nr. 18F-583/2026 (toliau – Sutartis Nr. 19);
20) „Stovai / tvirtinimo dalys“ (toliau –
Pirkimas Nr. 20) / „Konstrukcijos ir dalys“, žodinė sutartis sudaryta 2026 m. gegužės 25 d. Nr. TVC2605015 (toliau – Sutartis Nr. 20);
21) „Studijų ir KTS kabelių atnaujinimas“ (toliau – Pirkimas Nr. 21) / „Telekomunikacijų kabeliai ir įranga“, žodinė sutartis sudaryta 2026 m. gegužės 27 d. Nr. TVC2605019 (toliau – Sutartis Nr. 21);
22) „Montažinių įranga“ (toliau – Pirkimas Nr. 22) / „Montažinės įrangos komplektas“, rašytinė sutartis sudaryta 2026 m. birželio 17 d. Nr. 18F-829/2026 (toliau – Sutartis Nr. 22);
23) „Studijų ir KTS kabelių atnaujinimas (optiniai kabeliai)“ (toliau – Pirkimas Nr. 23) /„Telekomunikacijų kabeliai ir įranga“, žodinė sutartis sudaryta 2026 m. gegužės 21 d. Nr. TVC2605012 (toliau – Sutartis Nr. 23);
24) „Studijų ir KTS kabelių atnaujinimas (optiniai kabeliai)“ (toliau – Pirkimas Nr. 24) /„Telekomunikacijų kabeliai ir įranga“, žodinė sutartis sudaryta 2026 m. gegužės 21 d. Nr. TVC2605011 (toliau – Sutartis Nr. 24);
25) „Maršrutizatorius (Cisco mašrutizatoriaus dalys) (toliau – Pirkimas Nr. 25) / „Tinklo infrastruktūra“, žodinė sutartis sudaryta 2026 m. gegužės 26 d. Nr. TVC2605018 (toliau – Sutartis Nr. 25);
26) Smulki įranga pagal poreikį (Blackmagic HD enkoderis)“ (toliau – Pirkimas Nr. 26) / „Radijo ir televizijos programų kūrimo įranga“, žodinė sutartis sudaryta 2026 m. birželio 16 d. Nr. TVC2606016 (toliau – Sutartis Nr. 26);
27) „Kamerų ausinės ir jų priedai“ (toliau – 
Pirkimas Nr. 27) / „Ausinės“, žodinė sutartis sudaryta 2026 m. birželio 16 d. Nr. TVC2606014 (toliau – Sutartis Nr. 27);
28) „Studijų ir KTS kabelių atnaujinimas (optiniai kabeliai LC/UPC į SC/UPC, LC/UPC į LC/UPC)“ (toliau – Pirkimas Nr. 28) /„Telekomunikacijų kabeliai ir įranga“, žodinė sutartis sudaryta 2026 m. birželio 4 d. Nr. TVC2606003 (toliau – Sutartis Nr. 28);
29) „ST3 aparatinė VIP“, (2026 m. balandžio 24 d. skelbtas CVP IS), Nr. 7479517 (toliau – Pirkimas Nr. 29) /„Garso kontrolės monitoriai VIII PD“, rašytinė sutartis sudaryta 2026 m. liepos 15 d. Nr. 18F-951/2026 (toliau – Sutartis Nr. 29);
30) „Trikdžiams atspari GNSS antenos sistema“, (2026 m. gegužės 25 d. skelbtas CVP IS), Nr. 8040308 (toliau – Pirkimas Nr. 30) /„Trikdžiams atsparios antenos sistema“, rašytinė sutartis sudaryta 2026 m. liepos 17 d. Nr. 18F-959/2026 (toliau – Sutartis Nr. 30);
31) „SRT streameriai palaikymas (Haivision)“ (toliau – Pirkimas Nr. 31) / „Sistemų ir aptarnavimo paslaugos“, žodinė sutartis sudaryta 2026 m. rugpjūčio 6 d. Nr. TVC2608008 (toliau – Sutartis Nr. 31);
32) „Smulki įranga pagal poreikį (garso ir vaizdo įvesties adapteriai)“ (toliau – Pirkimas Nr. 32) / „Radijo ir televizijos programų kūrimo įranga“, žodinė sutartis sudaryta 2026 m. rugpjūčio 5 d. Nr. TVC2608007 (toliau – Sutartis Nr. 32);
33) „Smulki įranga pagal poreikį (In ear ausinės)“ (toliau – Pirkimas Nr. 33) / „Radijo ir televizijos programų kūrimo įranga“, žodinė sutartis sudaryta 2026 m. rugpjūčio 5 d. Nr. TVC2608007 (toliau – Sutartis Nr. 33), 
(toliau kartu Pirkimas Nr. 1 - Pirkimas Nr. 33 – Pirkimai; toliau kartu Sutartis Nr. 1 - Sutartis Nr. 33 – Sutartys).

	Pirkimo vykdymo / sutarties sudarymo teisinis pagrindas
	Įstatymas (redakcijos: 2025 m. spalio 1 d. – 2026 m. birželio 30 d., 2026 m. liepos 1 d. – 2026 m. gruodžio 31 d.).
Mažos vertės pirkimų tvarkos aprašas[footnoteRef:2] (toliau –Aprašas) (redakcija: nuo 2025 m. gruodžio 10 d.). [2:  Patvirtintas Tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“.] 

Numatomos viešojo pirkimo ir pirkimo vertės skaičiavimo metodika (toliau – Metodika)[footnoteRef:3] (redakcija nuo 2024 m. gegužės 1 d.). [3:  Patvirtinta Tarnybos direktoriaus 2017 m. birželio 27 d. įsakymu Nr. 1S-94 „Dėl Numatomos viešojo pirkimo ir pirkimo vertės skaičiavimo metodikos patvirtinimo“.] 


	Pirkimo rūšis pagal vertės ribas ir pirkimo būdas / pirkimo priemonės pavadinimas
	Mažos vertės pirkimai / neskelbiamos apklausos (Pirkimai Nr. 1 – Nr. 4, Nr. 6 – Nr. 28, Nr. 31 –
Nr. 33);
Mažos vertės pirkimas / skelbiama apklausa (Pirkimas Nr. 30);
Supaprastintas pirkimas / atviras konkursas (Pirkimas Nr. 5);
Tarptautinės vertės pirkimas / atviras konkursas (Pirkimas Nr. 29).

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose) / sutarties kaina Eur be PVM
	Planuota Pirkimo Nr. 1 vertė – 63,99 Eur be PVM / Sutarties Nr. 1 kaina – 63,99 Eur be PVM;
Planuota Pirkimo Nr. 2 vertė – 815,00 Eur be PVM / Sutarties Nr. 2 kaina – 815,00 Eur be PVM;
Planuota Pirkimo Nr. 3 vertė – 368,00 Eur be PVM / Sutarties Nr. 3 kaina – 368,00 Eur be PVM;
Planuota Pirkimo Nr. 4 vertė – 1075,00 Eur be PVM / Sutarties Nr. 4 kaina – 1050,00 Eur be PVM;
Planuota Pirkimo Nr. 5 vertė – 47 190,10 Eur be PVM / Sutarties Nr. 5 kaina – 46 560,00 Eur be PVM;
Planuota Pirkimo Nr. 6 vertė – 2 892,56 Eur be PVM / Sutarties Nr. 6 kaina – 2 738,00 Eur be PVM;
Planuota Pirkimo Nr. 7 vertė – 298,00 Eur be PVM / Sutarties Nr. 7 kaina – 298,00 Eur be PVM;
Planuota Pirkimo Nr. 8 vertė – 5 881,50 Eur be PVM / Sutarties Nr. 8 kaina – 5 881,50 Eur be PVM;
Planuota Pirkimo Nr. 9 vertė – 4958,68 Eur be PVM / Sutarties Nr. 9 kaina – 4806,50 Eur be PVM;
Planuota Pirkimo Nr. 10 vertė – 6 611,57 Eur be PVM / Sutarties Nr. 10 kaina – 6 230,00 Eur be PVM;
Planuota Pirkimo Nr. 11 vertė – 570,00 Eur be PVM / Sutarties Nr. 11 kaina – 570,00 Eur be PVM;
Planuota Pirkimo Nr. 12 vertė – 2 644,63 Eur be PVM / Sutarties Nr. 12 kaina – 679,00 Eur be PVM;
Planuota Pirkimo Nr. 13 vertė – 222,00 Eur be PVM / Sutarties Nr. 13 kaina – 222,00 Eur be PVM;
Planuota Pirkimo Nr. 14 vertė – 12 396,70 Eur be PVM / Sutarties Nr. 14 kaina – 11 872,00 Eur be PVM;
Planuota Pirkimo Nr. 15 vertė – 2 231,41 Eur be PVM / Sutarties Nr. 15 kaina – 1 585,00 Eur be PVM;
Planuota Pirkimų Nr. 16, Nr. 21, Nr. 23, Nr. 24, Nr. 28 vertė – 13 223,14 Eur be PVM / Sutarties Nr. 16 kaina – 220,05 Eur be PVM, Sutarties Nr. 21 kaina – 4 152,00 Eur be PVM, Sutarčių Nr. 23, Nr. 24 kaina – 961,49 Eur be PVM, Sutarties Nr. 28 kaina – 79,50 Eur be PVM;
Planuota Pirkimo Nr. 17 vertė – 1 200,00 Eur be PVM / Sutarties Nr. 17 kaina – 1 123,92 Eur be PVM;
Planuota Pirkimo Nr. 18 vertė – 2 479,34 Eur be PVM / Sutarties Nr. 18 kaina – 2 424,00 Eur be PVM;
Planuota Pirkimo Nr. 19 vertė – 11 219,00 Eur be PVM / Sutarties Nr. 19 kaina – 11 219,00 Eur be PVM;
Planuota Pirkimo Nr. 20 vertė – 4 132,23 Eur be PVM / Sutarties Nr. 20 kaina – 558,93 Eur be PVM;
Planuota Pirkimo Nr. 22 vertė – 14 494,00 Eur be PVM / Sutarties Nr. 22 kaina – 14 494,00 Eur be PVM;
Planuota Pirkimo Nr. 25 vertė – 1 570,00 Eur be PVM / Sutarties Nr. 25 kaina – 1 568,00 Eur be PVM;
Planuota Pirkimo Nr. 26 vertė – 820,00 Eur be PVM / Sutarties Nr. 26 kaina – 820,00 Eur be PVM;
Planuota Pirkimo Nr. 27 vertė – 4 958,68 Eur be PVM / Sutarties Nr. 27 kaina – 4 913,00 Eur be PVM;
Planuota Pirkimo Nr. 29 vertė – 2 169 050,00 Eur be PVM / Sutarties Nr. 29 kaina – 44 205,00[footnoteRef:4] Eur be PVM; [4:  Pirkimas Nr. 29 buvo išskaidytas į 11 dalių ir buvo nupirkti tik 8 dalyje perkami garso kontrolės monitoriai, tačiau pateiktoje Pirkimo Nr. 29 paraiškoje matoma bendra visų 11 pirkimo dalių vertė.
] 

Planuota Pirkimo Nr. 30 vertė – 26 200,00 Eur be PVM / Sutarties Nr. 30 kaina – 26 200,00 Eur be PVM;
Planuota Pirkimo Nr. 31 vertė – 2 561,98 Eur be PVM / Sutarties Nr. 31 kaina – 2 408,00 Eur be PVM;
Planuota Pirkimo Nr. 32 vertė – 1 112,00 Eur be PVM / Sutarties Nr. 32 kaina – 1 112,00 Eur be PVM;
Planuota Pirkimo Nr. 33 vertė – 1 350,00 Eur be PVM / Sutarties Nr. 33 kaina – 1 340,80 Eur be PVM.

	[bookmark: _Hlk157711522]Tiekėjo / koncesininko, su kuriuo sudaryta sutartis, pavadinimas, juridinio asmens kodas
	UAB „TVC Solutions“, juridinio asmens kodas 145213623.

	Pirkimo / sutarties vertinimo apimtys / etapas

	Dalinis Pirkimų Nr. 1 – Nr. 33 iš UAB „TVC Solutions“ vertinimas dėl galimo dirbtinio skaidymo parenkant BVPŽ kodus ir galimo dirbtinio skaidymo, skaidant pirkimus iki 15 000,00 Eur be PVM / po Sutarčių Nr. 1 –
Nr. 33 sudarymo. 

	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	_

	Jei dėl pirkimo / sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją:
– 



*viešasis pirkimas / pirkimas, atliekamas gynybos ir saugumo srityje / pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų / įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas / Lietuvos Respublikos viešųjų pirkimų įstatymo 6 straipsnio 2 punkte ar Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 16 straipsnio 2 punkte nurodytas pirkimas / koncesija.

II dalis. Vertinimo apimtyje nustatyti pažeidimai

	1.
	Įstatymo 5 straipsnio 3[footnoteRef:5], 4[footnoteRef:6], 5[footnoteRef:7] ir 7[footnoteRef:8]dalys, 17 straipsnio 1 dalis[footnoteRef:9], 25 straipsnio 2 dalis[footnoteRef:10], Aprašo 9[footnoteRef:11] punktas, Metodikos 8[footnoteRef:12] punktas. [5:  „Perkančioji organizacija neturi teisės skaidyti pirkimo, jeigu taip galėtų būti išvengta šiame įstatyme pirkimui nustatytos tvarkos taikymo, išskyrus atvejus, kai tai yra pateisinama dėl šio straipsnio 2 dalyje nustatytų priežasčių.“]  [6:  „Pasirenkant numatomos pirkimo vertės skaičiavimo būdą, negali būti siekiama išvengti šiame įstatyme pirkimui nustatytos tvarkos taikymo.“]  [7:  „Numatoma pirkimo vertė apskaičiuojama pagal Viešųjų pirkimų tarnybos patvirtintą pirkimo vertės apskaičiavimo metodiką.“]  [8:  „Jeigu darbai ar to paties tipo prekės ir paslaugos gali būti perkami sudarant atskiras pirkimo sutartis ar preliminariąsias sutartis atskiroms pirkimo dalims, tai apskaičiuojant numatomą pirkimo vertę atsižvelgiama į visas tokias pirkimo dalis. Kai atliekant pirkimą ketinama sudaryti pirkimo sutartį ar preliminariąją sutartį kiekvienai pirkimo daliai, vadovaujamasi šio įstatymo nuostatomis, kurios taikytinos atsižvelgiant į bendrą visų pirkimo dalių vertę.“]  [9:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų.“]  [10:  „Atliekant mažos vertės pirkimus, taikomos šio įstatymo I skyriaus, 31, 34 straipsnių, 58 straipsnio 1 dalies, 82 straipsnio, 86 straipsnio 5, 6, 7 ir 9 dalių, 91 straipsnio, VI ir VII skyrių nuostatos ir Viešųjų pirkimų tarnybos patvirtintame mažos vertės pirkimų tvarkos apraše nustatytos taisyklės. <...>.“]  [11:  „Planuojant pirkimus ir jiems rengiantis, negali būti siekiama išvengti Apraše nustatytos tvarkos taikymo ar dirbtinai sumažinti konkurenciją. Laikoma, kad konkurencija yra dirbtinai sumažinta, kai pirkimu tam tikriems tiekėjams nepagrįstai sudaromos palankesnės ar nepalankesnės sąlygos.“]  [12:  „Pirkimo vykdytojas pirkimo vertės skaičiavimo būdą turi pasirinkti taip, kad būtų užtikrintas Viešųjų pirkimų įstatymo <...> nuostatų dėl pirkimui nustatytos tvarkos taikymo vykdymas.“] 


	Tarnyba, įvertinusi Perkančiosios organizacijos pateiktus dokumentus[footnoteRef:13] bei CVP IS paviešintas Sutartis, nustatė, kad nagrinėjamu laikotarpiu nuo 2026 m. sausio 1 d. iki 2026 m. rugpjūčio 12 d. Perkančioji organizacija įvykdė trisdešimt tris Pirkimus: iš jų – trisdešimt vieną mažos vertės pirkimą, vieną supaprastintą ir vieną tarptautinį pirkimą (abu vykdyti taikant atviro konkurso procedūrą), ir su tiekėju UAB „TVC Solutions“ (toliau – ir Tiekėjas) sudarė dvidešimt septynias žodines ir šešias rašytines Sutartis. [13:  Perkančiosios organizacijos 2026 m. rugpjūčio 14 d raštas Nr. 1-2475 ir rugsėjo 14 d. raštas Nr. SR-664 su priedais.] 

Tarnyba kreipėsi[footnoteRef:14] į Perkančiąją organizaciją, prašydama objektyviais duomenimis pagrįsti, kodėl Pirkimai Nr. 9 ir Nr. 14, kurių abiejų BVPŽ kodas 32341000-5 („Mikrofonai“), buvo vykdomi atskirai. Perkančioji organizacija nurodė[footnoteRef:15], kad: „ <...> buvo planuoti du atskiri pirkimai, nes jų objektai nebuvo tapatūs: skyrėsi jų paskirtis, techninės charakteristikos ir poreikio pobūdis. Pirmuoju pirkimu buvo įsigyjami specializuoti „Schoeps“ mikrofonų komplektai <...> specializuoti mikrofonai, skirti klasikinės muzikos įrašams, naudojami su ant grindų statomais specifiniais stovais, pritaikytais būtent šiems mikrofonams. Jų techninės charakteristikos suderintos su LRT naudojama garso įrašymo įranga ir programine įranga. Antruoju pirkimu buvo perkami įprastiniai prisegami mikrofonai (14 vnt.), dažnai naudojami laidose ir atitinkantys minimalius techninius reikalavimus. Šie mikrofonai naudojami nuolatiniams poreikiams tenkinti – prisegami kalbančiam svečiui arba vedėjui. Dėl intensyvaus naudojimo jie dažnai genda ar lūžta, todėl buvo numatyta atnaujinti turimas atsargas ir juos įsigyti pagal faktinį poreikį. <...> atskyrimą lėmė objektyvios aplinkybės – skirtinga prekių paskirtis, techninės charakteristikos, naudojimo sąlygos, poreikio atsiradimo laikas ir potencialių tiekėjų rinka. <...> Vienodo ar panašaus BVPŽ kodo naudojimas savaime nereiškia, kad visais atvejais pirkimai laikytini tuo pačiu pirkimo objektu, jeigu iš esmės skiriasi perkamų prekių funkcinė paskirtis, techniniai parametrai ir jų naudojimo praktika. LRT vertinimu, šiuo atveju buvo perkamos ne tapačios ir ne iš esmės panašios prekės, o skirtingoms LRT veiklos funkcijoms reikalinga garso įranga. <...> Metodikos nuostatos dėl reguliaraus pobūdžio pirkimų vertės sumavimo taikytinos tais atvejais, kai numatomas pasikartojantis to paties tipo prekių ar paslaugų įsigijimas arba kai pirkimo sutartis per tam tikrą laikotarpį numatoma atnaujinti. <...> „Schoeps“ mikrofonų komplektų įsigijimas buvo susijęs su konkrečiu, iš anksto identifikuotu ir savarankišku techniniu poreikiu, o prisegamų mikrofonų įsigijimas – su įprastų, nuolat naudojamų mikrofonų atsargų atnaujinimu. Todėl šių pirkimų poreikiai, nors ir priskirti tai pačiai bendresnei prekių kategorijai, pagal savo pobūdį nelaikytini vienu tęstiniu ar dirbtinai išskaidytu pirkimu. <...> šios prekės nėra skirtos identiškam ar iš esmės panašiam naudojimui: vienu atveju buvo perkami specializuoti aukštos kokybės mikrofonai profesionaliems muzikos įrašams, kitu atveju – kasdieniam laidų rengimui naudojami prisegami mikrofonai. <...> BVPŽ klasifikatoriuje nėra atskiro kodo, kuris tiksliai atitiktų specializuotus profesionalius mikrofonus, todėl buvo pasirinktas bendresnis BVPŽ kodas 32341000-5 „Mikrofonai“. <...> pirkimai buvo inicijuoti skirtingu metu, atsižvelgiant į skirtingą poreikio atsiradimo laiką ir siekiant sudaryti sąlygas pirkimuose dalyvauti platesniam tiekėjų, įskaitant smulkaus ir vidutinio verslo subjektus, ratui: <...>.“ [14:  Tarnybos 2026 m. liepos 24 d. raštas Nr. 4S-1041.]  [15:  Iš Perkančiosios organizacijos 2026 m. rugpjūčio 14 d. rašto Nr. 1-2475.] 

Pažymėtina, kad pagal Metodikos 2.9 papunktį[footnoteRef:16] bendra taisyklė yra tokia, kad prekės laikomos to paties tipo ir jų vertės turi būti sumuojamos, jeigu jos priklauso tai pačiai prekių grupei pagal pirmus tris BVPŽ kodo skaitmenis. Tačiau jeigu prekių pirmi penki BVPŽ skaitmeninio kodo skaitmenys skiriasi ir prekės nėra skirtos identiškam ar panašiam naudojimui (Metodikos 2.9.1 papunktis) arba tokių prekių įprastai netiekia vienas tiekėjas (Metodikos 2.9.2 papunktis) prekes galima laikyti ne to paties tipo ir tokių prekių verčių nesumuoti. [16:  „To paties tipo prekės – prekės, kurios priklauso tai pačiai prekių grupei pagal BVPŽ skaitmeninio kodo pirmus tris skaitmenis, išskyrus atvejus, kai tenkinama bent viena iš šių sąlygų:
2.9.1. prekių pirmi penki BVPŽ skaitmeninio kodo skaitmenys skiriasi ir prekės nėra skirtos identiškam ar panašiam naudojimui. <...>.
2.9.2. tokių prekių savo asortimente įprastai neturi vienas tiekėjas (atsižvelgiama į tiekėjo specializaciją ir suinteresuotumą atitinkamoje veikloje). <...>.“] 

Paminėtina ir tai, jog siekiant nustatyti, ar numatomos sudaryti pirkimo sutarties pobūdį galima laikyti nereguliariu, kiekvienu atveju turi būti vertinama, ar perkamas objektas buvo perkamas anksčiau, ar jo reikėjo įprastinėje perkančiosios organizacijos veikloje, ar tai yra specifinis objektas, kurio poreikis atsirado dėl kažkokios išimtinės situacijos ir pan. Pagal Metodikos 2.6 papunktį[footnoteRef:17], reguliaraus pobūdžio pirkimo sutartis, be kita ko, yra apibūdinama kaip sutartis, skirta įprastinei perkančiosios organizacijos veiklai vykdyti. [17:  „Reguliaraus pobūdžio pirkimo sutartis – nuolatiniams pirkimo vykdytojo ir (ar) trečiųjų asmenų poreikiams tenkinti ar įprastinei veiklai vykdyti pirkimo vykdytojo sudaroma pirkimo sutartis.“] 

Tarnyba nustatė, kad Pirkimai Nr. 9 ir Nr. 14 Perkančiosios organizacijos 2026 m. pirkimų plane buvo patvirtinti 2026 m. vasario 6 d., todėl dar pirkimų planavimo etape Perkančiajai organizacijai buvo žinomas numatomų įsigyti mikrofonų poreikis. Nors Pirkimo Nr. 9 paraiška Nr. 5VP-359 registruota 2026 m. kovo 18 d., o Pirkimo Nr. 14 paraiška Nr. 5VP-200 –
2026 m. vasario 17 d., tačiau abi minėtos paraiškos pateiktos to paties pirkimo iniciatoriaus A. E., susijusios su to paties Perkančiosios organizacijos padalinio veikla bei abiem pirkimams priskirtas tas pats BVPŽ kodas. Iš Perkančiosios organizacijos Tarnybai pateikto rašto[footnoteRef:18] matyti, kad Pirkimu Nr. 14 buvo perkami „Schoeps“ mikrofonai skirti pagrindinei Perkančiosios organizacijos veiklai, profesionaliems garso ir muzikos įrašams, suderinti su turima garso įrašymo įranga ir programine įranga, jų poreikis planuotas iš anksto, todėl Tarnyba daro išvadą, kad Pirkimas Nr. 14 nebuvo išimtinis, nenumatytas ar vienkartinis. Taigi jo negalima laikyti nereguliariu pirkimu. [18:  Perkančiosios organizacijos 2026 m. rugpjūčio 14 d. raštas Nr. 1-2475.] 

Be to, Pirkimuose Nr. 9 ir Nr. 14 Perkančioji organizacija apklausė dalį tų pačių tiekėjų. Pirkime Nr. 9 buvo apklausti tiekėjai UAB „TVC Solutions“, UAB „Propoint LT“, UAB „Tamsta PRO“, pasiūlymus pateikė du tiekėjai: UAB „TVC Solutions“ ir UAB „Propoint LT“. Pirkime Nr. 14 buvo apklausti tiekėjai UAB „Midiaudio“, UAB „Propoint LT“, UAB „Konferanta“, UAB „TVC Solutions“ ir visi jie pateikė pasiūlymus. Pirkimuose Nr. 9 ir Nr. 14 laimėtoju pripažintas tiekėjas UAB „TVC Solutions“, nes jo pasiūlymų kaina buvo mažiausia.
Iš pirmiau pateikto matyti, kad perkami mikrofonai buvo priskirti tai pačiai prekių grupei pagal BVPŽ kodą, abiejuose pirkimuose buvo apklausta dalis tų pačių tiekėjų, todėl Perkančioji organizacija neįrodė nei vienos Metodikos 2.9 papunktyje nustatytos išimties sąlygos egzistavimo. Pažymėtina, kad nors mikrofonai buvo naudojami skirtingoms veikloms, abu pirkimai buvo skirti tai pačiai Perkančiosios organizacijos funkcijai vykdyti – garso įrašymui ir transliavimo veiklai užtikrinti, todėl vien aplinkybė, kad jų techninės charakteristikos ar konkretus naudojimo būdas skyrėsi, nesudaro pagrindo jų nelaikyti tos pačios rūšies prekėmis numatomos pirkimų vertės apskaičiavimo ir Metodikos taikymo prasme.
Be to, Tarnyba nustatė, kad į Perkančiosios organizacijos 2026 m. pirkimų planą 2026 m. vasario 6 d. buvo įtrauktas dar vienas BVPŽ kodu 32341000-5 (Mikrofonai) pažymėtas prekių pirkimas, kuris į vertinimo apimtį nepatenka, nes pirkimo sutartis sudaryta su tiekėju UAB „Propoint LT“, tačiau yra glaudžiai susijęs su atliekamu vertinimu. 
Iš Perkančiosios organizacijos pateiktų dokumentų[footnoteRef:19] Tarnyba nustatė, kad paraiškos Nr. 5VP-199 dėl mikrofonų klasikinės muzikos įrašams ir Nr. 5VP-200 „Schoeps“ mikrofonų komplektų (Pirkimas Nr. 14) buvo registruotos tą pačią 2026 m. vasario 17 dieną. Paraiškos pateiktos to paties pirkimų iniciatoriaus A. E., susijusios su to paties padalinio poreikiais, joms priskirtas tas pats BVPŽ kodas, prekės skirtos tai pačiai ar panašiai funkcinei paskirčiai, be to, net trys iš keturių siūlomų apklausti tiekėjų sutapo su Pirkime Nr. 14 siūlomais apklausti tiekėjais. Atsižvelgiant į pirmiau išdėstytą, šios prekės laikytinos to paties tipo prekėmis, jų įsigijimo sutartys skirtos įprastinei Perkančiosios organizacijos veiklai vykdyti, todėl numatomos vertės, parenkant pirkimo būdą, turėjo būti sumuojamos. [19:  Perkančiosios organizacijos 2026 m. rugpjūčio 14 d. rašto Nr. 1-2475 priedas Pirkimo paraiškos LRT_TVC_2026.] 

Perkančiosios organizacijos nurodyti mikrofonų techniniai skirtumai nepaneigia pirkimo objektų sąsajumo Metodikos turinio prasme (ypač atsižvelgiant į tai, kad ir šių objektų tiekėjai didžiąja dalimi sutampa), todėl nesudaro objektyvaus pagrindo vykdyti atskirus pirkimus ir atskirai skaičiuoti jų numatomas vertes. Techniniai mikrofonų ypatumai galėjo būti įvertinti skaidant vieną pirkimą į kelias dalis ar vykdant kelis atskirus skelbiamus pirkimus, todėl Tarnyba vertina, kad pirkimo vertė buvo dirbtinai išskaidyta, taip siekiant išvengti skelbiamam pirkimui taikytinų reikalavimų. Be to, sudėjus pirmiau minėtų Pirkimų planuojamas vertes be PVM (4 958,68 +12 396,70 + 4 958,68 = 22 314,06) matyti, kad jų bendra vertė viršijo Aprašo 24.2.1 papunktyje[footnoteRef:20] nustatytą 15 000 Eur be PVM ribą, o tai papildomai patvirtina, kad pirkimas turėjo būti atliekamas apie jį paskelbiant. [20:  „Neskelbiama apklausa <...> jei numatoma pirkimo sutarties vertė neviršija 15 000 Eur (penkiolikos tūkstančių eurų) (be PVM);“.] 

Perkančioji organizacija, atskirai apskaičiavusi iš anksto žinomų tos pačios prekių grupės numatomas pirkimų vertes ir Pirkimus atlikusi neskelbiamos apklausos būdu, nepagrįstai išvengė skelbiamam mažos vertės pirkimui taikytinų reikalavimų, taip pažeisdama Įstatymo 5 straipsnio 3, 4, 5 ir 7 dalių, Aprašo 9 punkto ir Metodikos 8 punkto reikalavimus. Neteisingai apskaičiuotos numatomos pirkimo vertės, netinkamai parinktas pirkimo būdas bei potencialių tiekėjų galimybių dalyvauti pirkime apribojimas taip pat lėmė Įstatymo 17 straipsnio 1 dalyje įtvirtintų skaidrumo ir lygiateisiškumo principų pažeidimą. Kadangi mažos vertės pirkimas nebuvo vykdomas Apraše nustatyta skelbiamos apklausos tvarka, Perkančioji organizacija taip pat nesilaikė Įstatymo 25 straipsnio 2 dalyje nustatytos pareigos mažos vertės pirkimus atlikti pagal Aprašo nuostatas.

	2.
	Įstatymo 17 straipsnio 1 dalis[footnoteRef:21]. [21:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų.“] 


	Įvertinusi Pirkimams Nr. 1 – Nr. 33 (toliau – ir Pirkimai) priskirtus BVPŽ kodus, Tarnyba nustatė, kad, išskyrus Pirkimą Nr. 30, dauguma BVPŽ kodų atitinka pirkimo objektus. Tarnyba atkreipia Perkančiosios organizacijos dėmesį, kad BVPŽ kodai 31700000-3 (Elektroniniai, elektromechaniniai ir elektrotechniniai reikmenys), 32320000-2 (Televizijos ir garso bei vaizdo aparatūra), 32350000-1 (Garso ir vaizdo aparatūros dalys) ir 32000000-3 (Radijo, televizijos, komunikacijų, telekomunikacijų ir susijusi įranga) nors ir apima 2026 m. pirkimų plane nurodytus pirkimo objektus, tačiau yra per platūs, todėl, jeigu pagal pirkimo objekto savybes yra konkretesnis BVPŽ kodas, Perkančioji organizacija pirmiausia turėtų pasirinkti jį.
Pažymėtina, kad Pirkimui Nr. 30 parinktas BVPŽ kodas 38710000-5 (Laiko registratoriai) nepakankamai tiksliai apibūdino pagrindinę pirkimo objekto funkcinę paskirtį, kadangi įvertinus Pirkimo Nr. 30 techninės specifikacijos reikalavimus, nustatyta, jog pirkimo objektas – „Trikdžiams atspari Pasaulinės palydovinės navigacijos sistema (Global Navigation Satellite Systems) (toliau – GNSS) antenos sistema“ yra skirta GNSS signalų priėmimui, apdorojimui, apsaugai nuo trukdžių, darbui su GPS ir kitomis GNSS sistemomis bei sinchronizacijos tinklui reikalingo GNSS signalo patekimui. Taigi, atsižvelgiant į techninėje specifikacijoje nurodytas funkcijas, Pirkimo Nr. 30 objektui tinkamesnis būtų BVPŽ kodas 38112100-4 (Visuotinės navigacinės ir padėties nustatymo sistemos (GPS arba lygiavertės)) arba kitas techniškai pagrįstas tos pačios funkcinės srities kodas.
Tarnyba vertina, kad Perkančioji organizacija, skelbime apie Pirkimą Nr. 30 nurodžiusi BVPŽ kodą 38710000-5 (Laiko registratoriai), kuris pagal savo turinį neatitinka faktiškai perkamo objekto – trikdžiams atsparios GNSS antenos sistemos, netinkamai apibūdino ir klasifikavo pirkimo objektą, todėl pažeidė Įstatymo 17 straipsnio 1 dalyje įtvirtintą skaidrumo principą. Atsižvelgiant į tai, kad pagal pateikiamus BVPŽ kodus yra vykdoma pirkimų paieška, filtravimas ir skelbimų prenumerata, toks pažeidimas galėjo sumažinti Pirkimo Nr. 30 matomumą atitinkamoje rinkoje ir apriboti potencialių tiekėjų galimybes sužinoti apie šį pirkimą bei jame dalyvauti.



[bookmark: _Hlk158105518]III dalis. Kiti nustatyti pažeidimai

	-



IV dalis. Sprendimas

	Tarnyba, atsižvelgdama į tai, kad sudarytos Sutartys Nr. 9 bei Nr. 14 yra pilnai įvykdytos, o Sutarties Nr. 30 galiojimo terminas CVP IS pateiktais duomenimis baigiasi š. m. lapkričio 16 d., apsiriboja šios išvados II dalyje kvalifikuotų Įstatymo 5 straipsnio 3, 4, 5 ir 7 dalių, 17 straipsnio 1 dalyje įtvirtintų lygiateisiškumo ir skaidrumo principų, 25 straipsnio 2 dalies, Aprašo 9 punkto bei Metodikos 8 punkto, vykdant Pirkimus Nr. 9 ir Nr. 14, ir Įstatymo 17 straipsnio 1 dalyje įtvirtinto skaidrumo principo, vykdant Pirkimą Nr. 30, konstatavimu.
Pažymėtina, kad Įstatymo ar jo įgyvendinamųjų teisės aktų pažeidimas perkančiosios organizacijos vadovui ar jo įgaliotiems asmenims, viešojo pirkimo komisijos nariams, balsavusiems už neteisėto sprendimo priėmimą, ekspertams, perkančiosios organizacijos valstybės tarnautojams ar darbuotojams užtraukia Lietuvos Respublikos administracinių nusižengimų kodekso 184 straipsnyje[footnoteRef:22] nustatytą administracinę atsakomybę. [22:  „1. Lietuvos Respublikos viešųjų pirkimų įstatymo <...> ir šių įstatymų įgyvendinamųjų teisės aktų pažeidimas užtraukia įspėjimą arba baudą perkančiųjų organizacijų <...> ar jų įgaliotiems asmenims, viešojo pirkimo <...> komisijos nariams, balsavusiems už neteisėto sprendimo priėmimą, ekspertams, perkančiųjų organizacijų <...> valstybės tarnautojams ar darbuotojams nuo dviejų šimtų penkiasdešimt iki trijų tūkstančių eurų.
2. Šio straipsnio 1 dalyje numatytas administracinis nusižengimas, padarytas pakartotinai, užtraukia baudą nuo dviejų tūkstančių iki šešių tūkstančių eurų.“] 

